Diari Oficial de la Generalitat Valenciana


Sumari del DOGV 6842, del 17-08-2012 (2012/8043)

Notificació de la sentència dictada en el procediment ordinari número 370/2010.
-------------------------------------------------------------------------------

### Dades del document

Número de DOGV
:   6842

Data del DOGV
:   17-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8043


Organisme emissor
:   Jutjat de Primera Instància i Instrucció Número 5 de Sueca

Tipus de document
:   Edicte

Notificació de la sentència dictada en el procediment ordinari número 370/2010. [2012/8043]  
Sentència número 000029/2012  
Jutgessa que la dicta: Lucía Mayordomo Luján.  
Lloc: Sueca.  
Data: 2 de febrer de 2012.  
Part demandant: Comunitat de Propietaris Edifici Mare Nostrum de Cullera.  
Advocat/ada: -  
Procuradora: María Dolores Beltrán Alcázar.  
Part demandada: Alfredo Pérez Vozmediano i Mercedes Sierra Latorre.  
Advocat/ada: -  
Procurador/a: -  
Objecte del juí: ordinaris.  
  
Sueca, 2 de febrer de 2012  
  
Lucía Mayordomo Luján, jutgessa del Jutjat de Primera Instància i Instrucció número 5 de Sueca i el seu partit judicial, he vist estes actuacions de juí ordinari, seguides davant d'este jutjat amb el número 370/2010, a instància de Comunitat de Propietaris Edifici Mare Nostrum de Cullera, representada per la procuradora María Dolores Beltrán Alcázar i assistida per lletrat, contra l'herència jacent d'Alfredo Pérez Vozmediano i Mercedes Sierra Latorre, que es va trobar en situació de rebel·lia processal.  
  
Antecedents de fet  
Primer. La procuradora María Dolores Beltrán Alcázar, en la representació indicada, i per mitjà d'un escrit que per torn de repartiment va correspondre a este Jutjat, va presentar demanda de juí ordinari el dia 22 d'abril de 2010, que per torn de repartiment va correspondre a este Jutjat contra l'herència jacent d'Alfredo Pérez Vozmediano i Mercedes Sierra Latorre, basant-se en els fets i fonaments de dret que va tindre per convenient, i demanava que es dictara sentència en què es condemnara la demandada en els termes que consten en el corresponent suplique.  
Segon. Admesa a tràmit la demanda per la interlocutòria de data de 15 de juliol de 2010, es va citar els demandats per a contestar la demanda, sense que, transcorregut el termini per a això, hagueren comparegut, per la qual cosa en diligència d'ordenació de data 15 de setembre de 2011 després dels pertinents esbrinaments, es van declarar estos en situació de rebel·lia processal.  
Tercer. En idèntica provisió, es va convocar les parts a la celebració de l'audiència prèvia, la qual es va realitzar en data de 2 de febrer de 2011, i en què no va comparéixer l'herència jacent d'Alfredo Pérez Vozmediano i Mercedes Sierra Latorre. Després de les oportunes manifestacions, es va rebre el pleit a prova.  
L'actora va proposar com a mitjà de prova la documental per reproduïda, que va ser declarada pertinent.  
Quart. En l'audiència prèvia l'actora va sol·licitar que es dictara sentència sense celebració de juí oral, al resultar l'única prova proposada admesa, la documental que no ha sigut impugnada, en aplicació del que disposa l'article 429.8 LEC, i queda per això el juí vist per a sentència.  
  
  
Fonaments de dret  
Primer. La part actora exercix una acció declarativa de reclamació de la quantitat de quatre mil nou-cents tres euros i vint-i-huit cèntims d'euro (4.903,28 euros), perquè es esta la quantitat que, segons manifestava l'actora, es reclamava en concepte de deute contret amb la comunitat de propietaris en què els demandats són titulars de dos habitatges, en concret de l'apartament porta 72 i de l'àtic D porta 74 de l'Edifici Mare Nostrum, basant-se en les quantitats que s'aporten documentalment justificades en el document que s'adjuntava a la demanda, firmat pel secretari de la comunitat de propietaris. Per tant, l'import final de la quantitat objecte de reclamació per l'actora per ambdós habitatges ascendix a la quantitat de quatre mil nou-cents tres euros i vint-i-huit cèntims d'euro (4.903,28 euros). Tot això amb l'abonament de les costes processals produïdes.  
  
Segon. L'actora sol·licita la condemna de l'herència jacent d'Alfredo Pérez Vozmediano i Mercedes Sierra Latorre pels motius exposats.  
  
Hem de tindre present, en el cas que ens ocupa, que la rebel·lia no comporta un altre efecte que es tinga per contestada la demanda i seguisca el procés el seu curs sense intervenció del rebel.  
No obstant això la dita contestació a la demanda, fictícia, ha d'entendre's en el sentit d'oposar-se a esta, de manera que roman sobre l'actor la càrrega de provar els fets constitutius de la seua pretensió.  
En el nostre dret, l'absència del demandat no suposa que la demanda haja de ser estimada, de manera que l'actor haurà de continuar provant, si vol guanyar el pleit, que la seua pretensió és fundada, i a més haurà de ser cert que la norma jurídica en què recolza la seua pretensió preveu l'efecte jurídic desitjat.  
Si la prova dels fets no s'aconseguix per l'actor o la norma no existix o no preveu l'efecte desitjat el jutge desestimarà la demanda, encara que el demandat no hi haja comparegut.  
No obstant això, de la demanda i a la vista de la documentació aportada per l'actora es desprén l'existència d'una relació obligacional que s'ha establit en l'article 9.10.e de la LPH, en relació amb l'article 9.1.h i 18 del mateix cos legal.  
Es va aportar per la part actora la documental, exigida per a l'estimació de les seues pretensions.  
Pel que s'ha exposat anteriorment, s'estima plenament la demanda amb tots els pronunciaments favorables.  
Tercer. De conformitat amb el que s'ha previst en l'article 394.l de la Llei d'Enjudiciament Civil pertoca imposar les costes a la demandada herència jacent d'Alfredo Pérez Vozmediano i Mercedes Sierra Latorre, al ser íntegrament estimades les pretensions adduïdes en contra seu per la demandant.  
Quart. Així, i a la vista del que s'ha manifestat anteriorment, pertoca condemnar la demandada a l'abonament de la quantitat total de quatre mil nou-cents tres euros i vint-i-huit cèntims d'euro (4.903,28 euros), en concepte de despeses de comunitat degudes pels apartaments propietat d'Alfredo Pérez Vozmediano i Mercedes Sierra Latorre, amb abonament d'interessos legals i costes.  
  
Dispositiva  
Estime íntegrament la demanda interposada per la procuradora María Dolores Beltrán Alcázar, en nom i representació de Comunitat de Propietaris Edifici Mare Nostrum de Cullera, contra l'herència jacent d'Alfredo Pérez Vozmediano i Mercedes Sierra Latorre, per la qual cosa pertoca condemnar els demandats a l'abonament de la quantitat total de quatre mil nou-cents tres euros i vint-i-huit cèntims d'euro (4.903,28 euros), en concepte de despeses de comunitat degudes pels apartaments propietat dels demandats, amb abonament d'interessos legals i costes.  
  
Notifiqueu esta sentència a les parts, fent-los saber que contra esta es pot interposar-se recurs d'apel·lació, que si és el cas, haurà d'interposar-se davant d'este mateix Jutjat dins dels 20 dies següents al de la notificació d'esta resolució (455 i següents de LEC).  
Porteu l'original al llibre de sentències.  
Esta és la meua sentència, de què s'expedirà una testimoniança per a incorporar-la a les actuacions, que pronuncie, mane i firme.  
  
Publicació. La sentència anterior ha sigut donada, llegida i publicada per la jutgessa que la subscriu, mentre celebrava audiència pública en el dia de la data. En done fe.  
  
Sueca, 2 de febrer de 2012.- La secretària judicial: Ana Rosa María Pérez Martí.